Man vas oor aanlynafspraak-slenter | Maroela Media
ŉ 48-jarige man, wat daarvan beskuldig word dat hy sy slagoffers deur ŉ aanlynafspraak-slenter bedrieg het, sal in die Kaapstadse landdroshof verskyn op aanklag van bedrog en geldwassery.
Kapt. Philani Nkwalase, woordvoerder van die direktoraat vir prioriteitsmisdaadondersoeke (die Valke), het gesê die man het na bewering persone uit miljoene rand bedrieg. “Hy is verlede week Vrydag in hegtenis geneem tydens ŉ gesamentlike operasie tussen die Valke se eenheid wat ernstige handelsmisdade ondersoek en die Amerikaanse FBI.”
Die verdagte het na bewering hoofsaaklik Amerikaanse slagoffers op ŉ afspraakwebwerf om die bos gelei. “Ná hy ŉ vertrouensverhouding gebou het, het hy die slagoffers oorreed om geld aan hom oor te betaal vir probleme wat hy met sy onderneming ondervind, onder voorwendsel dat hy die geld sal terugbetaal.”
Die Valke en die FBI het die verdagte met meer as R4,1 miljoen verbind wat na ŉ Suid-Afrikaanse maatskappy, wat aan die man behoort, oorbetaal is.
Gordhan: Hof sê oor OB se aanbevelings
Regso. Sulke mense is ‘n belediging op die net.
Sleg ook om mense se goedgelowigheid so uit te buit.
Hy moet alles terug betaal al verloor hy sy besigheid.
Daar moet van hom n voorbeeld gemaak word.
10 uor 10 ook aan die valke en die FBI
Mense sal dom bly tot aan die einde van die wereld
As jy jou wil uitgee vir ‘n toffie, moet jy nie kla as jy gekou word nie.
Duidelik het nie een van julle deur hulle slim tegnieke deurgeloop nie. Dit is almal buitelanders en weet hoe om ‘n vis in te katrol. Hoop daar word ‘n spesiale eenheid gestig om hulle op die net vastekeer. Baie geld gaan na buiteland deur bedrog.